**EU LAWYERS COMMITTEE Συνεδρίαση της 17ης Φεβρουαρίου 2022**

Κατά την συνεδρίαση της 17ης Φεβρουαρίου 2022 στην οποία συμμετείχα εκ μέρους του ΔΣΑ, τα σημαντικώτερα ζητήματα που συζητήθηκαν είναι:

**Ι. Αναφορικά με την συνεδρίαση της 26ης Ιανουαρίου της Γενικής Διεύθυνσης EU, για την Εσωτερική Αγορά, Βιομηχανία, Επιχειρηματικότητα και Μικρές και Μεσαίες Επιχειρήσεις (DG GROW)**

Σκοπός της συνεδρίασης ήταν κατά πρώτον η έναρξη διαλογικής συζήτησης με ανατλλαγή απόψεων, μεταξύ του CCBE και της Γενικής Διεύθυνσης για την Εσωτερική Αγορά, Βιομηχανία, Επιχειρηματικότητα και Μικρές και Μεσαίες Επιχειρήσεις (DG GROW), αναφορικά με τις αποφάσεις που λαμβάνονται σε ενωσιακό επίπεδο σχετικά με τη ρύθμιση του δικηγορικού επαγγέλματος, την προστασία των καταναλωτών δικηγορικών υπηρεσιών και την εύρυθμη λειτουργία της δικαιοσύνης.

Κατά δεύτερον, παρουσιάστηκαν τα συμπεράσματα του CCBE καθώς και οι προτάσεις και οι προσδοκίες του CCBE από τις Γενικές Διευθύνσεις DG JUST και DG GROW the CCBE. Ζητήθηκαν επίσης από την Επιτροπή τυχόν παραδείγματα περιορισμών/εμποδίων διασυνοριακού χαρακτήρα που αντιμετώπισαν οι δικηγόροι κατά την ενάσκηση των εργασιών τους, κατά τη διάρκεια της κρίσης του COVID-19.

**ΙΙ. Έκθεση της ΙΜCO για την αντιμετώπιση των μη δασμολογικών και μη φορολογικών φραγμών στην ενιαία αγορά**

Όπως αποτυπώθηκε στη σχετική Έκθεσή της η Επιτροπή εντόπισε **φραγμούς(barriers) στις διασυνοριακές δραστηριότητες, όπως αποκλίσεις μεταξύ των εθνικών εννόμων τάξεων, περίπλοκες διοικητικές απαιτήσεις και έλλειψη διαφάνειας.**

Μια εκ των προτάσεων για την αντιμετώπιση των εν λόγω φραγμών είναι **η ψηφιοποίηση των διαδικασιών και η εξέλιξη της τεχνητής νοημοσύνης.** Προτάθηκε η παρακολούθηση των μέσων επιβολής και της συμμόρφωσης των κρατών, καθώς και η ανταλλαγή διασυνοριακών δεδομένων.

**ΙΙΙ. Δραστηριοποίηση Ιρλανδών δικηγόρων σε κράτη μέλη της ΕΕ**

Για το εν λόγω ζήτημα είναι σε εξέλιξη η προετοιμασία και συζήτηση για την κατάρτιση από την Επιτροπή και αποστολή σχετικών ερωτημάτων προς τις Εθνικές Αντιπροσωπείες, για τα θέματα που αναφύονται.

**ΙV. Προετοιμασία workshop για το 2022**

Αποφασίστηκε η διοργάνωση ενός workshop κατά το οποίο θα κληθεί η Ευρωπαϊκή Επιτροπή να συζητήσει αναφορικά με το ζήτημα του Ηλεκτρονικού συστήματος πληροφόρησης για την εσωτερική αγορά IMI system (**Internal Market Information System)** και για τον τρόπο με τον οποίο θα ενισχυθεί η συνεργασία μεταξύ των δικηγορικών συλλόγων.

Σκοπός είναι η συλλογή πληροφοριών για τον τρόπο με τον οποίο θα λειτουργήσει το ΙΜΙ, δηλ. πόσοι σύλλογοι είναι μέλη του, τι είδους και ευρύτητας πληροφορίες θα ανταλλάσονται μεταξύ των Συλλόγων και λοιπά πρακτικά θέματα.

**V. Σχόλια της Επιτροπής για την παρουσίαση στο συνέδριο του OECD με θέμα: «Ανταγωνισμός και οι οικονομικές συνέπειές του σε επιλεγμένες υπηρεσίες στην ΕΕ».**

Συζητήθηκαν ζητήματα που αναφέρθηκαν στην συγκεκριμένη παρουσίαση για την παροχή υπηρεσιών στην Ε.Ε. και σε ποιο βαθμό τα αναπτυχθέντα αφορούν και συμπεριλαμβάνουν δικηγορικές υπηρεσίες. Ως εκ τούτου, θα σταλεί σχετική επιστολή προς την Ευρωπαϊκή Επιτροπή.

Αθήνα, 26/02/2022

**ΜΙΧΑΗΛ ΑΝΔΡΕΟΠΟΥΛΗΣ**

**ΔΙΚΗΓΟΡΟΣ ΣΤΟΝ ΑΡΕΙΟ ΠΑΓΟ**

**LL.M INT. BUSINESS LAW - UK**